***BILJEŠKE UZ FINANCIJSKE IZVJEŠTAJE ZA RAZDOBLJE***

***OD 01. 01.2023. DO 31.12.2023.***

***REPUBLIKA HRVATSKA***

***OSJEČKO-BARANJSKA ŽUPANIJA***

***OSNOVNA ŠKOLA LUG-LASÓI ÁLTALÁNOS ISKOLA***

*Lug, Školska 6*

*MB: 01383531*

*OIB: 12846967938*

*RKP: 23000*

*RAZINA: 31*

*RAZDJEL: 0*

*ŠIFRA DJELATNOSTI: 8520*

*ŠIFRA ŽUPANIJA: 014*

*OŠ Lug-Laskói Általános iskola posluje u skladu sa Zakonom o odgoju i obrazovanju u osnovnoj i srednjoj školi NN br. 87/08, 86/09, 92/10, 105/10,90/11,5/12, 16/12, 86/12, 126/12, 94/13, 152/14, 07/17, 68/18, 98/19), te Statutom škole. Škola obavlja djelatnost osnovnoškolskog obrazovanja. Osnovnoškolsko obrazovanje odvija se u Matičnoj školi u Lugu i u Područnim školama u Vardarcu i Kopačevu u jednosmjenskoj nastavi.*

*Osnovna škola nije u sustavu poreza na dobit ni u sustavu poreza na dodanu vrijednost.*

 *Godišnji financijski izvještaji OŠ Lug-Laskói Á.I. sastavljeni su nakon što su proknjižene sve poslovne promjene, događaji i transakcije za razdoblje siječanj-prosinac 2023., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama čl. 139 Zakona o proračunu (NN 144/21) i Pravilnika o financijskom izvještavanju u proračunskom računovodstvu (NN br. 37/22) u zakonom određenim rokovima što za proračunske korisnike JLRS znači predaju do 31 siječnja 2024. . godine. Obrasci financijskog izvještavanja u sustavu proračuna financijske izvještaje predaju se putem informacijskog sustava Ministarstva financija, odnosno aplikacije Financijsko izvještavanje u sustavu proračuna i Registar proračunskih i izvanproračunskih korisnika (aplikacija RKPFI) – verzija excell tablice 8.1.3.*

* ***Bilješke uz Izvještaj o prihodima i rashodima, primicima i izdacima***

|  |  |  |
| --- | --- | --- |
| *Šifra* | *Opis stavke* | *Iznos* |
| *X678* | *UKUPNI PRIHODI I PRIMICI* | *770.080,15* |
| *Y345* | *UKUPNI RASHODI I IZDACI* | *766.926,78* |
| *X005* | *VIŠAK PRIHODA I PRIMITAKA* | *3.153,37* |

*Bilješka broj 1 uz poziciju – šifru 636 Tekuće pomoći proračunskim korisnicima iz proračuna koji im nije nadležan*

*U izvještajnom razdoblju ostvareno je više prihoda (indeks 111,2) u odnosu na isto razdoblju prošle godine od strane MZO za plaće, materijalne rashode i ostale naknade zaposlenicima škole (prijevoz, regres, pomoći) zbog toga što se osnovica za plaću, kao i iznos regresa, božićnice i dara za djecu povećala sukladno dogovoru Vlade RH i sindikata javnih službi.*

*Osim plaća na ovoj poziciji knjižen je prihod za sufinanciranje prehrane učenika iz državnog proračuna – školski obrok koji je započeo 1.1.2023. godine za sve učenike škole što je također utjecalo na povećanje prihoda u ovom izvještajnom razdoblju.*

*Bilješka broj 2 uz poziciju – šifru 661 Prihodi od prodaje proizvoda i robe te pruženih usluga*

*U izvještajnom razdoblju ostvareno je više prihoda (indeks 164,8) u odnosu na razdoblje prošle godine, a koji se odnose na pričuvu školskih stanova, i najam poljoprivrednog zemljišta.*

*Bilješka broj 3 uz poziciju – šifra 671 Prihodi iz nadležnog proračuna za financiranje rashoda poslovanja*

*U izvještajnom razdoblju ostvareno je više prihoda (indeks 137,4) u odnosu na isto razdoblje prošle godine iz nekoliko razloga: povećanje satnice rada (prema Zakonu o minimalnoj plaći) i materijalnih prava (božićnica, regres, dar za dijete) pomoćnika u nastavi, te povećanje cijena materijala i usluga uslijed inflacije što je bilo i predviđeno financijskim planom škole.*

*Bilješka broj 4 uz poziciju - šifru 311 Plaće (bruto)*

*U izvještajnom razdoblju ostvareno je više rashoda za bruto plaću (indeks 114,0) u odnosu na isto razdoblju prethodne godine. Plaće su isplaćivane zaposlenicima škole na teret MZO, kao i pomoćnicima u nastavi kroz projekt UZ7 na teret osnivača Osječko-baranjske županije. Povećanje je nastalo uslijed povećanja osnovice za plaću od 2% u travnju 2023 godine, te novim privremenim dodatkom na plaću državnim službenicima i namještenicima, te službenicima i namještenicima u javnim službama koja je stupila na snagu 1. srpnja 2023 godine. sukladno dogovoru Vlade RH i sindikata javnih službi, kao i Zakona o minimalnoj plaći za pomoćnike u nastavi.*

*Bilješka broj 5 uz poziciju – šifru 312 Ostali rashodi za zaposlene*

 *U izvještajnom razdoblju ostvareno je manje ostalih rashoda za zaposlene (indeks 90,7) u odnosu na isto razdoblje prethodne godine. Ostali rashodi za zaposlene obuhvaćaju nagrade, darove, naknade za bolest, invalidnost i smrtni slučaj, regres za godišnji odmor, božićnice, i ostale nenavedene rashode za zaposlene.*

*Bilješka broj 6 uz poziciju – šifru 313 Doprinosi na plaće*

*U izvještajnom razdoblju ostvareno je više rashoda za doprinose za obvezno zdravstveno osiguranje (indeks 114,8)u odnosu na isto razdoblje prethodne godine. S obzirom da je ovaj rashod direktno povezan sa plaćom, svaka promjena plaće utječe na iznos doprinosa, pa tako i ovo povećanje osnovice u konačnici ima za rezultat povećanje ovog rashoda.*

*Bilješka broj 7 uz poziciju – šifru 321 Naknada troškova zaposlenima*

*U izvještajnom razdoblju ostvareno je više rashoda za službena putovanja (indeks 102,3) u odnosno na isto razdoblje prethodne godine zbog realizacije susreta Zakarpatskih zemalja.*

*Bilješka broj 8 uz poziciju šifru 322 Rashodi za materijal i energiju*

*U izvještajnom razdoblju ostvareno je više rashoda za uredski materijal, materijal i sirovine i energija i sitnog inventara (indeks 111,2) uslijed povećanja cijena na tržištu.*

*Bilješka broj 9 uz poziciju – šifru 323 Rashodi za usluge*

*U izvještajnom razdoblju ostvareno je više rashoda za zdravstvene i veterinarske usluge (indeks 126,8) u odnosu na isto razdoblje prošle godine. Razlog povećanje je zbog tekućeg i investicijskog održavanja i objave natječaja zbog izbora ravnatelja.*

*Bilješka broj 10 uz poziciju – šifra 329 Ostali nespomenuti rashodi poslovanja*

*U izvještajnom razdoblju ostvareno je više rashoda za pristojbe i naknade i troškova sudskih postupaka. (indeks 141,5) u odnosu na isto razdoblje prošle godine.*

*Bilješka broj 11 uz poziciju – šifra X067 Ukupni prihodi*

*U izvještajnom razdoblju ostvareno je više ukupnih prihoda (indeks 113,3) u odnosu na prihode iz prošle godine u istom izvještajnom razdoblju. Povećanje je nastalo uslijed uplate MZO za plaće i , materijalna prava koje su porasle u 2023 godini, plaće i materijalna prava pomoćnika u nastavi kroz projekti UZ7 od strane osnivača Osječko-baranjske županije, povećanje prihoda za podmirenje materijalnih troškova od strane osnivača,*

*Bilješka broj 12 uz poziciju – šifra Y034 Ukupni rashodi*

*U izvještajnom razdoblju ostvareno je više ukupnih rashoda (113,4) u odnosu na rashodi iz prošle godine u istom izvještajnom razdoblju. Povećanje je nastalo uslijed povećanja osnovice plaće i materijalnih prava sukladno dogovoru Vlade RH i sindikata javnih službi, zbog privremenog dodatka na plaću državnim službenicima i namještenicima, te službenicima i namještenicima u javnim službama koja je stupila na snagu 1. srpnja 2023 godine, zbog povećanja cijena materijala i usluga uslijed inflacije, kao i novi projekt prehrane učenika koji se sufinancira iz državnog proračuna za sve učenike 1,33 eura po obroku.*

* ***Bilješke uz Bilancu***

*Bilješka broj 1 uz poziciju – šifru 0221 Uredska oprema i namještaj*

*U izvještajnom razdoblju ostvareno je povećanje (indeks 171,5) na poziciji Uredska oprema i namještaj u odnosu na isto razdoblje prošle godine. Povećanje je nastalo zbog Odluke o prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme, prenesena je imovine u poslovne knjige škole na račun 02211001- Računa i računalna oprema (tableti , prijenosnik i projektor ).*

*Bilješka broj 2 uz poziciju – šifru 167 Potraživanja proračunskih korisnika za sredstva uplaćena u nadležni proračun*

*U izvještajnom razdoblju ostvareno je povećanje (indeks 186,9) u odnosu na isto razdoblje prošle godine. Na ovoj šifri su prikazana sredstva na podračunu škole, a povećanje je nastalo uslijed uplate od strane MZO za udžbenike, za opremu za tehničku kulturu, za lektire i za Županijsko stručno vijeće.*

*Bilješke broj 3 uz poziciju – šifru 232 Obveze za materijalne rashode*

*U izvještajnom razdoblju ostvareno je povećanje (indeks 171,5) u odnosu na isto razdoblje prošle godine. Na ovoj šifri su nenaplaćeni računi za 2023. godinu koji će biti plaćeni u siječnju 2024. godine.*

*Bilješka broj 4 uz poziciju – šifru 239 Ostale tekuće obveze*

*U izvještajnom razdoblju ostvareno je smanjenje (indeks 28,6) u odnosu na isto razdoblje prošle godine. Ove obveze se odnose na obveze proračunskih korisnika za povrat u proračun, odnosno obveze za bolovanje na teret HZZO.*

*Bilješka broj 5 uz poziciju – šifru 92212 Višak prihoda od nefinancijske imovine*

*U izvještajnom razdoblju ostvareno je smanjenje (indeks 97,6) u odnosu na isto razdoblje prošle godine.*

*Bilješka broj 6*

*Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove, koji uz ispunjenje određenih uvjeta mogu postati obveza ili imovine (dana kreditna pisma, hipoteke i sl.) prema čl. 14. Pravilnika o financijskom izvještavanju pa se obvezne bilješke uz Bilancu na propisanim tablicama ne prikazuju.*

*Školska ustanova nema sudskih sporova u tijeku.*

* ***Bilješke RAS-funkcijski***

*Bilješka broj 1*

*R1 RAS-FUNKCIJSKI = Y034 PR-RAS*

*09 – OBRAZOVANJE ………………………………………………………………..766.926,78*

*0912 – Osnovno obrazovanje ……………………………………………………...763.896,78*

*096 – Dodatne usluge u obrazovanju (školska kuhinja)…………….. 3.030,00*

* ***Bilješke uz Izvještaj o promjena u vrijednosti i obujmu imovine i obveza***

*Bilješka broj 1*

*P018 – Proizvedena dugotrajna imovina*

*U 2023 godini imamo promjene u obujmu nefinancijske imovine (povećanje) u iznosu od 6.408,25 eura. Do povećanja je došlo zbog prijenosa imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme (CRK). Osnovna škola Lug ima prijenos imovine i to tableta Foxconn 10.1, (22 komada), tableta Foxconn C20 (28 komada Prijenosnik Dell Latitude 3500 (1 komad) i Projektor ViewSonic PA503W (5 komada).*

*Bilješka broj 2*

*P020 – Sitan inventar*

*U 2023. godini imamo promjene u obujmu sitnog inventara (povećanje) u iznosu od 630,54 eura.*

*Rezač papira za ured i alate za domara.*

* ***Bilješke uz Izvještaj o obvezama***

*Bilješka broj 1*

*Stanje obveze za materijalne rashode (računi za mjesec prosinac) u ukupnom iznosu od 12.510,93 eura.*

*Međusobne obveze proračunskih korisnika su 2.683,41 eura a odnose se na obveze za povrat u proračun – bolovanja na teret HZZO.*

*Uplate za navedene rashode biti će u siječnju 2024. i to za materijalne rashode od osnivača.*

*Zatvaranje obveza za povrat u proračun se vrši na temelju obavijesti MZO o zatvaranju obveza i potraživanja prema HZZO.*

*Odgovorna osoba proračunskog korisnika:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Viktoria Kelemen, ravnateljica*

*Osoba odgovorna za sastavljanje financijskog izvještaja*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kornelia Bajić, računovođa*

*Datum predaje financijskog izvještaja:*

*Osoba za kontakt i kontakt broj: Kornelia Bajić, 031/754-257*

*U Lugu, 31.01.2024.*